Jogot tanult a szimferopoli egyetemen, majd az Ukrán Legfelsőbb Bíróság munkatársa volt. Orvosi tanulmányokat is folytatott, és a Zeneművészeti Főiskolára járt rendkívüli hallgatóként. Mint kiváló ökölvívót tartották nyilván a sportlapok. Dolgozott újságnál, s 1925-ben megjelent egy novelláskötete. 1926-ban került kapcsolatba a filmmel. Előbb Moszkvában segédrendező, bágóasszisztens, vágó, majd forgatókönyvíró s 1928-ban Mikhail Averbakh társrendezője lett Leningrádban. 1930-tól önálló rendező volt. Az 1950-es években hosszabb ideig a kijevi stúdió igazgatója volt, ekkor fejlődésében megtorpanás következett be. Az 1972-es cannes-i filmfesztivál zsűritagja volt.